Gjervalen

Gjervalen er en fjordarm av Sørfjorden og Melfjorden i Rødøy kommune i Nordland. Fjorden har innløp mellom Skivikneset i nord og Hammarodden i sør, like øst for Øresvika, og strekker seg syv kilometer østover til munningen av Gjervalelva i bunnen av fjorden.

Den veiløse grenda Vassvika ligger på sørsiden av fjorden. De indre områdene av fjorden har veldig bratte og høye fjordsider. På nordsiden stig Kvalhovudet rett opp til 864 meter over havet. På sørsiden stiger Nordfjellet opp til 949 meter over havet, men har en slakkere stigning.

 Referanser 
Gjervalen på Norgeskart.no fra Statens kartverk

Kategori:Fjorder i Rødøy